Die wêreld in foto’s – 9 September 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Tomas Satoransky van die Tsjeggiese Republiek gooi ŉ doel tydens die tweede skof van die Fiba-basketbalwedstryd in die Shenzhen Bay-sportsentrum in Shenzhen in die Guangdong-provinsie in China. (Foto: Ng Han Guan, AP) Max Scherzer van die Washington Nationals in aksie tydens die eerste skof van ŉ bofbalwedstryd teen die Atlanta Braves in Atlanta. (Foto: John Amis, AP) Boris Johnson (links), die Britse premier, ontmoet Ierland se premier, Leo Varadkar (regs), by die regeringsgebou in Dublin. Johnson het Varadkar ontmoet om oor die Brexit-krisis gesprek te voer. (Foto: Niall Carson, AP) Verkeer op die snelweg langs die gebou wat “The Squaire” genoem word by die Frankfurtse lughawe in Duitsland. Dié gebou van 660 m word beskou as die grootste kantoorgebou in Duitsland. (Foto: Michael Probst, AP) ŉ Seun van Kasjmir tel sy fiets oor ŉ doringdraad wat deur regeringsmagte opgerig is in Srinagar, Indië. Veiligheid word steeds in Kasjmir opgeskerp nadat Indië se Hindoe-nasionalistiese regering die outonomie van die Moslem-meerderheid in dié streek afgradeer het. (Foto: Mukhtar Khan, AP)